De-a lungul vechii albii a râului Monongahela,
se găsește Braddock, Pennsylvania, în estul comitatului Allegheny,
la aproximativ 14 km de Pittsburgh.
Braddock e un cartier industrial, locul primei oțelării a lui Andrew Carnegie
și al morii lui Edgar Thompson.
Deschisă din 1875,
este ultima oțelărie care încă operează în zonă.
Timp de 12 ani, am creat portrete în colaborare
natură moartă, peisaje și vederi aeriene
pentru a realiza o arhivă vizuală
și a vorbi de influența industriei siderurgice
asupra mediului înconjurător
și de impactul sistemului medical asupra familiei mele și a comunității.
Tradiția și istoria oficială a locului se bazează în principal
pe poveștile marilor magnați, industriași și sindicate.
În prezent, noua istorie a orașului Braddock,
emblema revitalizării economice a „centurii de rugină”,
este povestea pionierilor urbani care au descoperit o nouă frontieră.
Mass-media a omis faptul
că orașul Braddock este predominant negru.
Existența noastră a fost manipulată, redusă la tăcere și ștearsă.
Sunt a patra generație dintr-o familie de femei
și am fost crescută sub protecția și îngrijirea bunicii mele Ruby,
la periferia străzii 8, pe Washington Avenue, numărul 805.
Era directoare a ONG-ului Goodwill.
Mama mea era asistentă medicală.
A fost martora închiderii oțelăriei
și a abandonării zonei de către populația albă.
Când a venit rândul generației mele,
lipsa investițiilor de către autoritățile locale, statale și federale,
degradarea infrastructurii
și războiul împotriva drogurilor mi-au distrus familia și comunitatea.
Tatăl vitreg a bunicii mele Ruby a fost unul dintre puținii negri
care au ieșit la pensie de la oțelăria Carnegie.
A muncit la temperaturi mari,
a demolat și a reconstruit cuptoare,
a curățat scurgerile și stropii de oțel.
Istoria fiecărui loc este scrisă în corpuri și în peisaje.
Un peisaj cu trafic intens de camioane grele,
expunere la benzen și la metal atomizat,
cu un risc ridicat de cancer si lupus.
123 de paturi de spital pentru 652 de angajați,
și programe de reabilitare, decimate.
Procesul de discriminare rasială
împotriva comitatului Allegheny a fost respins
și Torres Talbot, locuințele de protecție socială, demolate.
De atunci, reclasificarea terenurilor pentru industria ușoară
este în plină expansiune.
Zona pixelată în Google Maps și Google Earth
ascunde prezența deșeurilor inflamabile
folosite pentru a forța familia Bunn să plece de acasă și să renunțe la teren.
În 2013, am închiriat un elicopter
pentru a documenta cu camerele mele acest act de expropiere agresiv.
Din aer am văzut mii de pachete de plastic albe,
proprietate a unei firme de protecție a mediului
care se pretinde ecologică
și reciclează milioane de anvelope
pentru a menține și îmbunătăți calitatea vieții oamenilor.
Munca mea îmbină micro și macrocosmosul
și dezvăluie istorii ascunse.
Recent, în Muzeul de Artă din Seattle,
eu și Isaac Bunn am inaugurat această expoziție,
pe care a folosit-o ca tribună a cauzei lui.
Spunându-ne propria noastră istorie,
continuăm să luptăm împotriva suprimării istorice
și a inegalității socioeconomice.
Mulțumesc.
(Aplauze)